Substantivos incontables en anglés

Os substantivos incontables en anglés no tienen plural, se refieren a cosas que no se pueden contar en anglés y precisan d'un verbo en singular. O indefiniu a/an no puet acompanyar a substantivos incontables, que si que admiten any, some y this. Os substantivos incontables admiten much, pero no admiten many. Os incontables pueden ir solos. Pa parlar d'un elemento individual referiu a un substantivo incontable se fa servir a piece of (por eixemplo a piece of advice significa "un consello").

Bi ha substantivos incontables en anglés pero que son contables en aragonés y muitas luengas occidentals:
Accomodation: alochamiento, en aragonés se diz "un alochamiento", "dos alochamientos", pero en angés no.
Advice: consellos, en aragonés se diz "un consello", "dos consellos", pero en anglés no.
Baggage: equipache.
Behaviour: comportamiento. En aragonés se diz "un comportamiento", "dos comportamientos", pero en anglés no.
Bread: pan, en aragonés se diz "un pan", "dos pans" pero en anglés no.
Chaos: caos.
Furniture: muebles. En aragonés se diz "un mueble", "dos muebles", pero en anglés no.
Information: información.
Luggage: equipache.
News: noticias.
Permission: permiso. En aragonés se diz "un permiso", "dos permisos", pero en anglés no.
Progress: progreso.
Scenery: paisaches.
Traffic: trafico.
Travel: viache. En aragonés se diz "un viache", "dos viaches", pero en anglés no.
Trouble: problema, galicismo de l'anglés relacionau en orichen con o catalán térbol ("turbio"). En aragonés se diz "un problema", "dos problemas", pero en anglés no.
Weather: orache.
Work: treballo. En aragonés se diz "un treballo", "dos treballos", pero en anglés no.

A l'igual que con l'aragonés peix en anglés bi ha substantivos que tienen una forma contable y una forma incontable: fish, glass, business, paper, light, time, space:
Iron como incontable ye o metal fierro, pero an iron como contable ye o que se fa servir pa prensar la ropa. En aragonés bi ha tamién una dicotomía con "fierro" y ye incontable cuan se refiere a lo fierro como metal y ye contable cuan se refiere a un obchecto de fierro. Maria Luisa Arnal Purroy: El habla de la Baja Ribagorza Occidental Institución Fernando el Católico, 1998, pp 239-240
Fish ye incontable si significa peix como alimento, pero ye contable si se refiere a los peixes como animals, a l'igual que en aragonés y catalán.

 Referencias 

 Bibliografía 
 Raymond Murphy: English Grammar In Use. Cambridge University Press. 13º edición, 1991.
 Clive Oxenden, Christina Latham-Koenig: New English File. Oxford University Press. 
 T.F Hoad:  The concise Oxford dictionary of english etimology. Oxford University Press.

Categoría:Morfolochía de l'anglés